เปิดศูนย์ดูแลคนไร้ที่พึ่ง-ตกงาน
นายจุติ ไกรฤกษ์ รมว.การพัฒนาสังคมและความมั่นคงของมนุษย์ (พม.) เปิดเผยว่า การแพร่ระบาดของโรคโควิด-19 ส่งผลกระทบในวงกว้างอย่างต่อเนื่อง โดยเฉพาะกลุ่มเป้าหมายผู้ด้อยโอกาส พม.จึงเชิญชวนคนไร้บ้าน คนไร้ที่พึ่ง รวมถึงผู้ที่ตกงานในช่วงนี้ สามารถเข้ารับบริการที่บ้านพักศูนย์บริการ ทพม. ซึ่งมีห้องพัก อาหารดูแลทุกวัน เพื่อให้ปลอดภัยจากโรคระบาด โดยรัฐบาลดูแลค่าใช้จ่ายทั้งหมด ติดต่อที่ศูนย์ช่วยเหลือสังคมสายด่วน พม. โทร. 1300 ทั้งกรุงเทพฯ และต่างจังหวัดด้านนายปรเมธี วิมลศิริ ปลัด พม. เปิดเผยว่า พม.โดยกรมพัฒนาสังคมและสวัสดิการ (พส.) ได้เปิดศูนย์บริการสำหรับกลุ่มคนไร้ที่พึ่ง คนไร้บ้าน ที่เข้ารับบริการรายใหม่ เพื่อไม่ให้ไปใช้ชีวิตร่วมกับผู้ใช้บริการรายเดิม ศูนย์บริการดังกล่าวเป็นจุดคัดกรองเบื้องต้นลดความเสี่ยงการแพร่กระจายโรค โดยให้บริการปัจจัยสี่ และเป็นที่พักกักตัวสังเกตอาการ 14 วัน ซึ่งจัดชุดปฏิบัติการตลอด 24 ชั่วโมง สอบถาม โทร. 0-2246-8661 และ 0-2245-2700 หรือสายด่วน พม.โทร. 1300 ตลอด 24 ชั่วโมง นอกจากนี้ สถานคุ้มครองคนไร้ที่พึ่ง 11 แห่ง และศูนย์คุ้มครองคนไร้ที่พึ่งทั่วประเทศ รวมทั้งอาสาสมัครพัฒนาสังคมได้ร่วมจัดทำหน้ากากอนามัยส่งมอบเครือข่าย นำไปแจกจ่ายให้คนไร้ที่พึ่ง คนไร้บ้าน และผู้ใช้ชีวิตในที่สาธารณะ.
การแพร่ระบาดของโรคโควิด-19 ส่งผลกระทบในวงกว้างอย่างต่อเนื่อง โดยเฉพาะกลุ่มเป้าหมายผู้ด้อยโอกาส พม.จึงเชิญชวนคนไร้บ้าน คนไร้ที่พึ่ง รวมถึงผู้ที่ตกงานในช่วงนี้ สามารถเข้ารับบริการที่บ้านพัก
โควิด-19,ไวรัสโคโรน่า,COVID-19,คนไร้บ้าน,คนตกงาน,ผลกระทบโควิด-19,ข่าววันนี้,ข่าวทั่วไป